cyanic-selkie/wikianc huggingface dataset:
New Lanark
Żjara f'New Lanark
Fil-villaġġ hemm lukanda b'erba' stilel, in-New Lanark Mill Hotel, appartamenti għall-vaganzi (id-djar fejn l-ilma], u r-Ringiela ż-Żgħira fejn hemm akkomodazzjoni tat-tip ta' hostel. Fil-villaġġ hemm ristoranti u ħwienet, kif ukoll ċentru tal-viżitaturi. Kollha huma proprjetà tan-New Lanark Conservation Trust u huma amministrati minnha.
Il-mogħdija tal-mixi fuq distanza twila tul ix-xmara Clyde tgħaddi mill-villaġġ, u ċ-ċentru tal-viżitaturi tal-iScottish Wildlife Trust għar-riżerva naturali tal-Kaskati ta' Clyde huwa bbażat fi grupp ta' binjiet tal-fabbriki.
Michael Essien
Karriera
Fi tmiem il-kampjonat, Essien irritorna lura ma' Chelsea. F'Jannar tal-2014, matul l-aħħar ġimgħa tas-suq ta' trasferimenti tax-xitwa, ingħaqad b'mod permanenti ma' Milan fis-Serie A. Huwa ffirma kuntratt sat-30 ta' Gunju 2015 u għażel il-flokk bin-numru 15.
Internazzjonali
Essien irrappreżenta lill-Gana fit-Tazza tad-Dinja ta' taħt is-17-il sena fl-1999. Iddebutta mat-tim nazzjonali tal-kbar f'Jannar tal-2002. Mal-Gana ħa sehem fi tliet edizzjonijiet tat-Tazza tan-Nazzjonijiet Afrikani u fit-Tazza tad-Dinja tal-2006, fejn il-Gana waslu sal-aħħar sittax.
Tim nazzjonali tal-futbol ta' Malta
Is-snin tal-bidu
L-infiltrazzjoni tal-logħba tal-futbol ġewwa l-Gżejjer Maltin taf il-bidu tagħha matul iż-żmien meta Malta kienet kolonja Brittanika. Jidher li l-ewwel partita ntlagħbet fl-4 ta' Marzu 1882 bejn is-suldati tal-gwarniġjon u l-inġiniera rjali. Aktar ma bdew jintlagħbu logħbiet, flimkien mal-fundazzjoni ta' klabbs ġodda bħall-Floriana u St. George's, dan kollu għen biex il-futbol ikompli jikseb ċerta popolarità. Wara li l-federazzjoni Maltija tal-futbol ġiet stabbilita biex tkun tista' tikkontrolla l-attivitajiet sporitvi li jikkonċernaw il-futbol, din il-federazzjoni tat il-ħajja lit-tazza nazzjonali. Iż-żmien ta' qabel it-Tieni Gwerra Dinjija, jibqa' mfakkar għan-numru ta' klabbs prominenti li żaru l-gżejjer matul iż-żmien tal-Milied għat-turnej li ġew ospitati f'Malta.
Is-snin ħamsin raw id-debutt tat-tim nazzjonali Malti fix-xena internazzjonali, meta Malta lagħbet l-ewwel partita internazzjonali kontra l-Awstrija, nhar il-Ħadd 24 ta' Frar 1957. Il-federazzjoni Maltija ħatret lil Joe Griffiths bħala l-kowċ nazzjonali għal dan l-ewwel konfront, u għamlet stedina lir-referi internazzjonali Taljan Vincenzo Orlandini (li kien irrefja l-finali tat-Tazza tad-Dinja tal-1954) sabiex jikkontrolla l-logħba. Quddiem attendenza uffiċjali ta' 17,421 persuna ġewwa l-Empire Stadium tal-Gżira, it-tim Malti mar 3–0 minn taħt bi tnax-il minuta mit-tmiem. Rimonta fl-aħħar minuti wassal biex Malta tnaqqas id-distakk għal gowl wieħed biss, b'żewġ gowls fi tliet minuti ta' Tony Cauchi u Sammy Nicholl. Finalment, l-Awstrijaċi irreżistew l-aħħar assalti biex ħarġu rebbieħa 3–2.
Wara serje ta' partiti ta' ħbiberija li fost oħrajn kienu jinkludu l-pari prestiġjużi ta' 0–0 u 1–1 mat-tim nazzjonali Tuneżin u dak Norveġiż rispettivament, flimkien mar-rebħa ta' 1–0 kontra l-istess Tuneżija, il-federazzjoni Maltija ssieħbet mal-assoċjazzjoni internazzjonali tal-FIFA (1959) u mal-UEFA (1960). Dawn is-sħubiji taw stampa ġdida lill-futbol Malti.
Kampjonati Ewropej 1972
It-tim nazzjonali Malti kellu jistenna tmien snin oħra biex jidher għal darb'oħra fix-xena internazzjonali. Dan wasal dejjem fil-fażi ta' kwalifikazzjoni għall-Kampjonati Ewropej 1972. Din kienet l-ewwel darba li Malta ħadet sehem f'fażi tal-gruppi, li kienet ġiet adottata mill-UEFA għall-ewwel darba fil-kwalifiki għall-edizzjoni tal-1968. Malta spiċċat fi grupp tqil li kien jinvolvi lill-qawwa tal-Ingilterra, li kienet għadha kemm ġejja minn eliminazzjoni fil-kwarti tal-finali fit-Tazza tad-Dinja 1970, il-Greċja, li bħal Malta kienet qatt ma dehret f'ebda fażi finali, u l-Iżvizzera, li minkejja li fil-kwalifiki tat-Tazza tad-Dinja kienet dejjem tkun fost dawk kwalifikati, f'dik Ewropea dejjem ħassitha diffiċli. L-ewwel sett ta' tliet partiti taw riżultati prestiġjużi, fejn minkejja li kisbet biss punt wieħed, laqtet biss erba' gowls u skorjat tnejn. Però l-folja nbidlet mal-bidu tat-tieni rawnd, hekk kif Malta sofriet tliet telfiet u laqtet tnax-il gowl mingħajr ma tagħti ebda risposta. Malta spiċċat l-aħħar b'punt wieħed biss miksub fl-ewwel partita kontra l-Griegi.
Tazza tad-Dinja 1974
Din kienet l-ewwel parteċipazzjoni ta' Malta f'fażi ta' kwalifikazzjoni għat-Tazza tad-Dinja, bil-fażi finali kienet se tiġi ospitata fil-Ġermanja. Malta ittellgħet fi Grupp A flimkien mal-Awstrija, l-Iżvezja u l-Ungerija. Din il-kampanja ma tantx kienet ta' suċċess hekk kif Malta ma ġabet ebda punt u skurjat gowl wieħed fl-aħħar logħba.
Kampjonati Ewropej 1976
It-tielet parteċipazzjoni ta' Malta fil-fażi preliminarja tal-Kampjonati Ewropej waslet għall-edizzjoni tal-1976. Il-Grupp 8 ta' Malta kien jinvolvi lill-Ġermanja tal-Punent, li kienet għadha kemm ġejja mit-trijonf fit-Tazza tad-Dinja tal-1974 u aktar qabel ir-rebħ tal-Kampjonati Ewropej tal-1972, u kif ukoll għat-tieni darba konsekuttiva f'din il-kompetizzjoni mal-Greċja u l-Bulgarija. Din il-fażi tibqa' memorabbli għal Malta fejn minbarra prestazzjonijiet tajbin ġewwa darhom, huma rnexxielhom jiksbu l-ewwel rebħa kompettiva fl-istorja, u din waslet nhar it-23 ta' Frar 1975 kontra l-Griegi. Kienet f'din il-fażi wkoll li Malta sofriet telfa umiljanti kontra l-Ġermanja tal-Punent, li sa dakinhar kienet l-ikbar telfa sofferta.
Kampjonati Ewropej 1980
Malta spiċċat fi Grupp 7 tal-fażi ta' kwalifika fejn għat-tieni darba konsekuttiva kellhom jaffaċċjaw lill-Ġermanja tal-Punent u lit-Turkija, u għall-ewwel darba ma' Wales. Ġewwa darhom, il-Maltin irnexxielhom iżommu riżultati rispettabbli però sofrew bil-kbir barra minn darhom. Fost dawn kien hemm it-telfiet deludenti ta' 7–0 fl-ewwel partita kontra Wales, u telfa oħra kbira kontra l-Ġermanja tal-Punent din id-darba 8–0, wara li fil-Gżira, Malta kienet irnexxielha tikseb pari prestiġjuż kontra dan tal-aħħar.
Tazza tad-Dinja 1982
Fi grupp magħmul minn tliet timijiet, Malta reġgħet impressjonat ġewwa darha, imma sofriet barra minn darha. Fl-ewwel partita li ntlagħbet fil-Belt Valletta kontra l-Polonja, din kellha tiġi abbandunata wara problemi ta' ġlied fil-grawnd, u dan il-konfront ġie abbandunat bil-Polonja 2−0 fil-vantaġġ. Il-forma barra minn darhom dehret fiż-żewġ konfronti li kellha kontra l-Ġermanja tal-Lvant u l-Polonja, Malta sofriet ħdax-il gowl u skurjat biss gowl wieħed.
Ingredjent
daqsminuri|Ingredjenti tas-soppa [[Korea t'Isfel|Koreana Galbi-tang]] Ingredjent huwa sustanza li tifforma parti minn taħlita (f’sens ġenerali). Pereżempju, fit-tisjir, ir-riċetti jispeċifikaw liema ingredjenti jintużaw biex jitħejja platt speċifiku. Bosta prodotti kummerċjali jkun fihom ingredjenti sigrieti li suppost jagħmluhom aħjar mill-prodotti li jkunu kompetituri tagħhom. Fl-industrija farmaċewtika, ingredjent attiv huwa dik il-parti minn formulazzjoni li twassal għall-effett mistenni mill-klijent. xellug|daqsminuri|211x211px|Lista tal-ingredjenti fuq it-tikketta ta’ prodott tal-ikel/tax-xorb Il-liġijiet nazzjonali s-soltu jirrikjedu li l-prodotti tal-ikliet ippreparati jesponu lista tal-ingredjenti fuq il-prodott, u jirrikjedu b’mod speċifiku li ċerti addittivi jiġu elenkati.
Tim nazzjonali tal-futbol ta' Malta
Kampjonati Ewropej 1984
Għat-tieni darba infila Malta spiċċat fi Grupp 7 tal-fażi ta' kwalifikazzjoni għall-Kampjonati Ewropej tal-1984 li kienu se jsiru fi Franza. Barra Malta, kien hemm Spanja, friska mill-ospitazzjoni tal-aħħar edizzjoni tat-Tazza tad-Dinja 1982, l-Olanda, li minkejja li kienet naqset li tikkwalifika għat-Tazza tad-Dinja li saret fi Spanja, kienet għadha bit-togħma tal-finali mitlufa tat-Tazza tad-Dinja 1978 u tat-tielet post fil-Kampjonati Ewropej 1976. L-Irlanda u l-Iżlanda, iż-żewġ timijiet l-oħra li kienu jkomplu l-grupp, kienu għadhom ma waslux sal-fażi finali ta' ebda kompetizzjoni internazzjonali.
Malta bdiet din il-kampanja bl-aqwa tal-modi, b'rebħa ta' 2–1 fuq l-Iżlanda, partita li ntlagħbet ġewwa Messina, b'din ir-rebħa tkun it-tieni waħda kompetittiva fl-istorja. Fil-partita ta' wara, sitt xhur wara din ir-rebħa storika, Malta ngħatat lezzjoni mit-tim Olandiż li ġewwa Aachen (fil-Ġermanja), ħareġ rebbieħ 6–0. Il-prestazzjonijiet tat-tim nazzjonali Malti ġewwa daru bdew kull ma jmorru jitjiebu, u kellu jkun gowl fid-89 minuta ta' Francis Stapleton li xellef il-konfront f'favur l-Irlandiżi, ġewwa Ta' Qali. Wirja oħra ta' kuraġġ intweriet ġewwa Ta' Qali, fejn il-viżitaturi Spanja ħarġu trijunfanti b'rebħa ta' 3–2, fejn sas-60 minuta Malta kienet qed tiggwida l-partita 2–1 b'doppjetta tal-leġġendarju Carmel Busuttil. Però, wara l-pari, gowl fl-84 minuta ta' Rafael Gordillo ta t-tliet punti u r-raba' rebħa minn erba' partiti lit-tim Spanjol. Il-partita ta' ritorn kontra l-Iżlanda, rat lill-Iżlandiżi jieħdu t-tielet punt f'din il-fażi b'rebħa ta' 1–0. L-aħħar tliet partiti raw waqgħa fil-forma tat-tim Malti, fejn barra minn daru safa' ddominat u umiljat. Wara t-telfa ta' 8–0 kontra l-Irlandiżi ġewwa Dublin, ġewwa Rotterdam Malta sofriet telfa oħra ta' 5–0 kontra l-Olanda. Però, nhar il-21 ta' Diċembru 1983, it-tim nazzjonali Malti kellu jsofri l-ikbar telfa ta' kull żmien. Spanja kellha bżonn li tirbaħ bi ħdax-il gowl biex jegħlbu d-differenza tal-gowls u l-medja tal-gowls tal-Olanda biex jassiguraw kwalifikazzjoni. Ġewwa Sivilja, wara l-ftuħ tal-iskor minn Santillana u l-gowl tal-pari tal-Maltin minn Michael Degiorgio, Spanja rat il-ħolma li jilħqu t-Tazza tad-Dinja issir aktar reali, b'Santillana u Hipólito Rincón jiskorjaw erba' gowls kull wieħed, bil-partita tintemm f'telfa ta' 12–1.
Ingredjent
It-terminu “kostitwent” spiss jintuża biex jirreferi għal sustanzi li jikkostitwixxu t-tessuti tal-organiżmi ħajjin. Għalhekk, l-ingredjenti kollha huma kostitwenti, iżda mhux il-kostitwenti kollha huma ingredjenti.
Ingredjent artifiċjali
Ingredjent artifiċjali normalment jirreferi għal ingredjent li jkun artifiċjali jew magħmul mill-bniedem, pereżempju:
Tim nazzjonali tal-futbol ta' Malta
Kampjonati Ewropej 1984
<!--
Kampjonati Ewropej 2008
It-tim nazzjonali Malti, fil-fażi ta' kwalifikazzjoni għall-Kampjonati Ewropej 2008, kien fil-grupp flimkien mar-rebbieħa tal-edizzjoni tal-2004, il-Greċja, u anki mat-Turkija, mal-Bosnia-Ħerżegovina, man-Norveġja, mal-Ungerija, u mal-Moldova.
Huma bdew il-kampanja b'żewġ telfiet; l-ewwel kontra l-Bosnia-Ħerżegovina bl-iskor ta' 5-2 b'Jamie Pace u Michael Mifsud jiskorjaw il-gowls tal-Maltin, u kontra t-Turkija bl-iskor ta' 2-0. Wara dawn iż-żewġ telfiet, Malta rnexxielha tikseb ir-raba' rebħa f'logħob kompettitiv, meta rebħu lill-Ungerija 2-1 ġewwa Ta' Qali Stadium. Huma marru fil-vantaġġ permezz ta' Andre Schembri, imma ftit minuti wara l-Ungeriżi kisbu l-gowl tal-pari permezz ta' Sándor Torghelle. Malta reġgħet bdiet tiddomina l-logħob u kisbet il-gowl tar-rebħa meta Andre Schembri għal darb'oħra jissiġilla l-gowl tar-rebħa wara xogħol tajjeb ta' Michael Mifsud. L-entużjażmu tal-Maltin wara din ir-rebħa kien kbir u dan kompla ġewwa l-Moldova, meta l-Maltin kisbu pari prestiġjuż kontra l-Moldova bl-iskor ta' 1-1, fejn Justin Haber irnexxielu jsalva penalty. George Mallia tefa' lil Malta fil-vantaġġ, biex imbagħad Epureanu kiseb il-gowl tal-pari.
Wara l-kunfidenza li rnexxielha tikseb permezz tal-erba' punti li kienet għadha kemm kisbet, Malta affrontat lill-Griegi, li kienu r-rebbieħa tal-aħħar edizzjoni li saret fil-Portugall. Malta minkejja li sofriet il-possessjoni tal-Greċja ma ċedietx u l-ewwel taqsima ngħalqet b'pari ta' 0-0. Fit-tieni taqsima, il-Maltin baqgħu jsofru sakemm fl-aħħar il-Greċja rnexxielhom imorru fil-vantaġġ wara li Roderick Briffa waqqa' lil Vassilios Tosoridis fil-kaxxa l-kbira, u minn ħdax-il metru Angelo Basinas ma' żbaljax. Wara il-prestazzjoni tajba, Malta lagħbet kontra n-Norveġja ġewwa Ullevål, imma din id-darba l-istorja kienet differenti. Malta sofriet l-ewwel gowl wara tletin minuta minn Kristofer Hæstad. Il-Maltin ma tantx għamlu reazzjoni wara l-gowl, u fl-aħħar kwarta logħob, Malta sofriet tliet gowls oħra minn Thorstein Helstad (73'), Steffen Iversen (79') u John Arne Riise (91').
Fl-ewwel partita ta' ritorn għall-Maltin, li kienet kontra l-Bosnia-Ħerżegovina, Malta marret minn taħt wara sitt minuti permezz ta' Zlatan Muslimović, hekk kif dan il-gowl kien biżżejjed biex il-Bożnijaċi jiksbu t-tliet punti. Kontra t-Turkija, Malta kisbet pari ta' 2-2 fejn għal darbtejn Malta marret fil-vantaġġ permezz ta' Brian Said u Andre Schembri, imma minuti wara l-gowls il-Maltin sofrew il-pari. Kontra l-Ungerija, il-Maltin sofrew u tilfu 2-0 waqt li f'Malta, kontra il-Moldova, il-Maltin kienu saħansitra marru minn taħt 0-3 b'gowls ta' Igor Bugaev u doppjetta ta' Viorel Frunza. Fit-tieni taqsima, il-Maltin irnexxielhom jiksbu żewġ gowls lura permezz ta' Terence Scerri u Michael Mifsud. Fl-aħħar żewġ partiti tal-kampanja ta' kwalifikazzjoni, il-Maltin sofrew total ta' disa' gowls, meta kontra l-Greċja, l-Griegi rebħu 5-0 waqt li ġewwa Ta' Qali, in-Norveġiżi rebħulna 4-1 bil-gowl tal-Maltin jiġi skurjat minn Michael Mifsud.
Malta spiċċat l-aħħar fil-grupp b'ħames punti permezz ta' rebħa u żewġ pari. Il-Greċja u t-Turkija huma ż-żewġ timijiet li kkwalifikaw għall-fażi finali.
Tazza tad-Dinja 2010
Malta, għall-preliminarji tat-Tazza tad-Dinja 2010, ittellgħet fi grupp A flimkien mal-Portugall, mal-Isvezja, mad-Danimarka, mal-Ungerija u mal-Albanija. -->
Impjanti
Il-logħob interni tat-tim nazzjonali Malti jintlagħbu ġewwa l-Grawnd Nazzjonali ta' Ta' Qali. Preċedentament kien jiġi wżat l-Empire Stadium, impjant ġewwa l-Gżira li kien jesa' madwar 30,000 spettatur. Fih ospita numru ta' logħbiet importanti fosthom l-ewwel logħba uffiċjali tan-nazzjonal kontra l-Awstrija tal-24 ta' Frar 1957. L-art ramlija ta' dan il-grawnd hija sinonimu mal-era inizzjali tat-tim nazzjonali. Aktar tard, bil-bini tal-Grawnd Nazzjonali, l-Empire Stadium ospita l-aħħar logħba fih fl-1981.
Sejħiet riċenti
Dawn il-plejers ġew imsejħa fl-iskwadra Maltija fl-aħħar 12-il xahar.
L-aktar preżenzi
Plejers bl-istess numru ta' preżenzi huma klassifikati skont min għamel l-ewwel dehra.
Arġentier
daqsminuri|[[Paul Revere b'kitla tal-fidda u wħud mill-għodod tal-inċiżjoni tiegħu]] Arġentier huwa ħaddiem tal-metall li jaħdem l-oġġetti mill-fidda. It-terminu “arġentier” jintuża spiss bħala sinonimu għall-ħaddiema li jaħdmu l-oġġetti mid-deheb peress li t-tekniki, it-taħriġ, l-istorja u x-xirkiet tagħhom huma simili għal dawk tal-arġentier (tal-fidda), għalkemm il-prodott aħħari mhuwiex l-istess, tant li spiss dan jiġi speċifikat, eż. arġentier (tad-deheb).
Storja
Fil-Lvant Qarib tal-qedem, peress li l-valur tal-fidda meta mqabbel mad-deheb kien inferjuri, l-arġentiera setgħu jipproduċu l-oġġetti u jaħżnuhom bħala stokk. Ogden jiddikjara li skont editt miktub minn Djoklezjanu fit-301 W.K., arġentier seta' jimponi miżata ta' 75, 100, 150, 200, 250, jew 300 denari għall-materjal (għal kull libbra Rumana). Dak iż-żmien, ix-xirkiet tal-arġentiera kienu jinġabru għall-arbitraġġ tat-tilwim, jipproteġu l-benesseri tal-membri u jedukaw lill-pubbliku tas-sengħa.
xellug|daqsminuri|Sarkofagu tal-fidda mbuzzat tal-Qaddis Stanislaus fil-Katidral ta' Wawel li nħadem miċ-ċentri ewlenin tal-arġentiera Ewropej tas-seklu 17 jiġifieri [[Augsburg u Gdańsk ]] L-arġentiera fl-Ewropa u fl-Ingilterra Medjevali kienu jiffurmaw xirkiet u kienu jgħaddu l-għodod u t-tekniki tagħhom lil ġenerazzjonijiet ġodda permezz tat-tradizzjoni tal-apprendistati. Ix-xirkiet tax-xogħol fil-fidda spiss kienu jżommu mal-konsistenza u mal-istandards għas-skapitu tal-innovazzjoni. Mill-bidu tas-seklu 17, l-artiġjani emigraw lejn l-Amerka u esperjenzaw inqas restrizzjonijiet. B'riżultat ta' dan, ix-xogħol fil-fidda kien wieħed mis-snajja' li għenu biex jinawguraw l-istorja teknoloġika u industrijali tal-bidla fl-Istati Uniti mix-xogħol fil-fidda għall-industrijalizzazzjoni.
Diversi oġġetti tal-fidda mill-ifjen u b'disinn mill-isbaħ, magħrufa bħala l-Fidda ta' Swami, ġew prodotti mill-istalla tal-arloġġara li saru arġentiera P Orr and Sons fil-belt ta' Madras (issa Chennai) fin-Nofsinhar tal-Indja matul it-tmexxija Brittanika fl-1875.
Il-Beta Israel, magħrufa iktar bħala l-Falasha tal-Etjopja, kienu magħrufa għall-ħiliet tagħhom fix-xogħol bil-fidda.
Għodod, materjali u tekniki
daqsminuri|Platt tal-fidda msammar bl-idejn L-arġentiera jissegaw jew jaqtgħu għamliet speċifiċi minn folji jew minn vireg tal-fidda pura u fina. Imbagħad jużaw l-imrietel biex jagħtu forma lill-metall fuq l-inkwina u fuq lasti. Il-fidda tingħata l-forma bl-imrietel meta tkun kiesħa (temperatura ambjentali). Meta l-metall jingħata l-forma bl-imrietel, jiġi mgħawweġ, u jinħadem, imbagħad jitħalla jibbies. Ir-rikottura hija t-trattament bis-sħana li jintuża biex il-metall jerġa' jirtab. Jekk il-metall jitħalla jibbies, u ma jsirlux trattament tar-rikottura minn żmien għal żmien, il-metall jibda jipproduċi x-xquq u x-xogħol jiddgħajjef.
L-arġentiera jistgħu jużaw tekniki tal-ikkastjar (u tal-għoti tal-forma) biex joħolqu pumijiet, manki u saqajn għall-oġġetti li jkunu qed jipproduċu.
Wara l-għoti tal-forma u l-ikkastjar, id-diversi biċċiet jistgħu jiġu assemblati bl-imsiemer irbattuti jew bl-issaldjar.
Matul il-biċċa l-kbira tal-istorja tagħhom, l-arġentiera użaw forġa li kienet taħdem bil-karbonju jew bil-kokk, u pajpijiet tal-infiħ għall-issaldjar u għar-rikottura. L-arġentiera moderni s-soltu jużaw torċa bil-gass bħala sorsi tas-sħana. Metodu iktar ġdid huwa l-iwweldjar bir-raġġi tal-laser.
Kummerċ simili u relatat
xellug|daqsminuri|Plattin tal-fidda mżejjen bil-[[filugranu]] Għalkemm il-ġojjelliera jaħdmu wkoll il-fidda u d-deheb, u bosta tekniki li jintużaw biex jinħadmu l-metalli prezzjużi huma simili, is-snajja' tal-ġojjelliera u tal-arġentiera għandhom storja distinta. Il-produzzjoni ta' ktajjeb u l-ingastar tal-ħaġar prezzjuż huma prattiki komuni tal-ġojjelliera li s-soltu ma jiġux ikkunsidrati bħala parti mix-xogħol tal-arġentiera.
Arġentiera notevoli u storiċi
** Reid & Sons ġiet stabbilita fl-1788 f'Newcastle u għadha qed topera.
Ewro
thumb|100px thumb|Karti tal-flus tal-ewro thumb|Muniti tal-flus tal-Ewro
Ewro huwa l-isem tal-munita Ewropea.
L-ewro (simbolu: €; kodiċi bankarju: EUR), il-flus ta' għoxrin-il pajjiż tal-Unjoni Ewropea: li flimkien jissejħu ż-żona tal-ewro. Pajjiżi oħra li jinsabu barra ż-żona tal-ewro iżda jużaw l-ewro bħala l-munita ta' pajjiżhom huma: flimkien ma' dawn il-pajjiżi mhux indipendenti li huma: il-Kosovo, l-Gujana Franċiża, Reunion, Saint-Pierre-et-Miquelon, Guadeloupe, Martinique u Mayotte. Fil-qasam tal-flus l-ewro ġab riforma sinifikattiva fl-Ewropa; bidla li kontinent kien ilu ma jara bħalha minn żmien l-Imperu Ruman. L-ewro mhux biss mekkaniżmu li jipperfezzjona s-Suq Uniku Ewropew billi jiffaċilita l-kummerċ ħieles fost il-membri taż-żona tal-ewro, imma hu meqjus, mill-fundaturi tiegħu bħala pass mill-iktar kruċjali fil-proġett tal-integrazzjoni politika Ewropea.
Il-muniti ewro tal-pajjiżi fiż-żona tal-ewro
thumb|upright=1.4|Ewro 2023
Il-muniti ewro ta' Malta
Fl-artiklu Muniti tal-ewro ta' Malta għandek issib iktar dettall dwar il-muniti tal-ewro Maltin
Il-Karti tal-Flus tal-ewro
Hemm seba' karti tal-flus tal-ewro: il-5 ewro, l-10 ewro, l-20 ewro, il-50 ewro, il-100 ewro, il-200 ewro, u l-500 ewro. Is-seba' karti tal-flus tal-ewro huma bbażati fuq tema ta' disinn komuni - "Żminijiet u Stili Ewropej".
Fuq in-naħa ta' quddiem tal-flus insibu t-twieqi u l-bibien li jissimbolizzaw l-ispirtu miftuħ u ta' kooperazzjoni fl-Ewropa. it-tnax-il stilla tal-Unjoni Ewropea jirrappreżentaw id-dinamiżmu u l-armonija tal-Ewropa tal-lum.
Fuq in-naħa ta' wara ta' kull karta tal-flus hemm pont wieħed mis-seba' perjodi tal-istorja arkitettonika Ewropea. Dawn jissimbolizzaw il-kooperazzjoni u l-komunikazzjoni mill-qrib li jeżistu bejn il-ġnus tal-Ewropa u bejn l-Ewropa u l-bqija tad-dinja.
Il-karti tal-flus huma l-istess (minn wara u minn quddiem) fil-pajjiżi kollha taż-żona tal-ewro, u bħall-muniti ewro, huma valuta legali f'kull pajjiż ta' din iż-żona monitarja Ewropea fi ħdan l-Unjoni Ewropea.
Unjoni Monetarja u Ekonomika
L-ekonomisti li għenu biex joħolqu jew jikkontribwixxu l-ewro jinkludu lil Robert Mundell, Wim Duisenberg, Robert Tollison, Neil Dowling, Fred Arditti u Tommaso Padoa-Schioppa.
Referenzi
1. Rapport dwar l-Ismijiet tal-Munita Ewropea (PDF)
Swieqi United FC
Swieqi United Football Club huwa klabb tal-futbol Malti mill-villaġġ tas-Swieqi fil-grigal ta' Malta. Il-Klabb beda l-futbol fl-2009 u bħalissa jikkompeti fit-Tielet Diviżjoni. It-tim jilgħab bil-gerijiet oranġjo (taħlita tal-aħmar u l-isfar) u juża l-griż bħala t-tieni ger. Il-Kowċ tal-klabb għall-istaġuni 2009-2011 kien Roberto Debrincat li rnexxielu jwassal lis-Swieqi għat-tmien post minn 10 fl-istaġun 2009-2010 u għas-sitt post minn 11 fl-istaġun 2010-11. Il-klabb huwa magħruf għall-opportunità li jagħti 'l-plejers żgħażagħ tal-futbol u s-simbolu tal-klabb huwa l-Kokka - referenza għall-plejers li fuqhom hemm l-arma ta' Swieqi United FC. Il-klabb huwa rreġistrat mill-Malta Football Association u huwa rreġistrat mal-Kunsill Malti għall-Isport.
2008-2009
Għal ħafna snin, in-nies kienu sorpriżi li kienet lokalità b'popolazzjoni ta 'aktar minn 8,000 nies ma kellhomx tim tal-futbol. Madankollu, kien dejjem kwistjoni ta '"meta" minflok "jekk", u ż-żgħażagħ ta' Swieqi kienu dejjem determinati li jagħmlu ċertu Swieqi li kienet rappreżentata fil-Kampjonat Malti.
Il-klabb kien approvat unanimament mill-Kunsill tal-Malta Football Association il-Ħamis, fit-28 ta Mejju ,2009 u ż-żieda ta 'Swieqi fissret in-numru ta' klabbs fit-Tielet Diviżjoni Maltija żdiedu għal 20 bħala Qrendi u Mtarfa li tqiegħedu fl-aħħar fit-Taqsimiet A u B rispettivament kemm applikataw mill-ġdid u ġew approvati. Swieqi bdew jikkompetu fis-snin 2009-10.
Kulur prinċipali tal-klabb kien magħżul biex ikun oranġjo peress li ebda tim ieħor f'Malta ma kien juża dan il-kulur u Swieqi United hu l-ewwel tim li libes l-oranġja bħala kulur prinċipali.
Fil-14 ta 'April 2009, ċertament se titniżel fl-istorja tas-Swieqi United FC bħala l-ewwel kumitat li ġie magħżul biex jirrappreżenta dak li se jkun futur produttiv u interessanti.
Fl-24 ta 'Ġunju, 2009 il-kumitat jaġixxi l-indirizz fl-ewwel Laqgħa Annwali Ġenerali li huwa;119, Triq il-Qasam, Swieqi. President tal-klabb:Ralph Agius Fernandez, Segretarju:Michael Calleja u l-Viċi President:Gavin Ellul jindirizza lill-membri tal-klabb u deskritt tax-xogħol li kien sar, flimkien ma 'l-għanijiet u l-proġetti futuri. Il-nomini għall-kumitat saru wkoll, u għalhekk il-kumitat uffiċjali għall-istaġun 2009/2010 MFA ġiet imħabbra.
Fit-28 ta 'Ġunju, 2009, Roberto Debrincat kien ikkonfermat bħala l-ewwel kowċ ta Swieqi United.
2009-2010
Fit-13 ta' Lulju, 2009, Swieqi United ħadu sehem fit-Tielet Diviżjoni Maltija li tiġbed l-istorja tagħhom. Il-klabb il-ġdid kien bl-għadma maqlugħa kontra Żejtun Corinthians, Naxxar, Gudja, Attard, Xgħajra Tornadoes, Qrendi, Sirens, ​​Kirkop u Santa Luċija.
It-tim tal-kokka kienu skedati biex jilagħbu logħba storika tagħhom, l-ewwel logħba tal-kampjonat kontra l-klabb tax-Xgħajra.
Il-Quick Keno ta' Tieni u Tielet Diviżjoni ta Knock-Out saru fit-tlieta,21 ta' Lulju, 2009. Swieqi United kienu abbozzati kontra Gudja United, ​​Gżira United u Żebbuġ Rangers fil-Grupp 1.
Swieqi rreġistrataw l-ewwel rebħa fit-18 ta 'Awwissu 2009, fil-logħba faċli kontra Kirkop. Daniel Bianco u Brian Grech skorjaw għar-rebħa ta' 2-1.
Swieqi kisbu l-ewwel punt tagħhom fl-eliminatorja Keno Quick li kienet is-Sibt,12 ta' Settembru 2009. Swieqi tilfu 0-3 kontra Gżira United, Swieqi rnexxielhom jiskorjaw 3 miri u seta 'żied 1/4 fil-minuti finali. Kien tmiem drammatiku li jiltaqgħu l-impulsi.
Minkejja li kien l-ewwel staġun tagħhom, Swieqi kienu ġestiti biex jirreġistraw xi rebħ pożittivi matul l-istaġun. Fl-1 t'Ottubru, 2009 fil-Grawnd Centenary, Ta 'Qali, Swieqi lagħbu l-ewwel logħba tagħhom fit-Tielet Diviżjoni kontra Xgħajra Tornadoes, Swieqi rebħu l-logħba 3-2. L-appoġġ imbuttat fit-tim kienet li titlob rebħa mirakuluża fid-debutt tal-kampjonat tagħhom. Kienu rebħu iktar logħob notevoli jinkludu 3-1 kontra Gudja, 4-0 kontra Santa Luċija u 4-3 kontra Qrendi. Ukoll, Swieqi lagħbu xi futbol eċċellenti iżda kienu żvinturati li jitilfu 0-1 kontra Naxxar. Swieqi spiċċaw l-istaġun 2009-10 fit-8 post b'16-il punt.
2010-2011
Swieqi United bdew il-kampjonjonat 2010-11 pjuttost promoss. Kuntrarjament bħall-kampjonjonat ta 'qabel, il-Kompetizzjoni KO Quick Keno ppruvat li kienu ferm aktar produttivivi meta Swieqi tilfu 0-2 ma Senglea Athletic u irreġistraw dro kontra Santa Venera u Għargħur. Il-kampanja tal-kampjonat wkoll ltqajna lejn bidu tajjeb ħafna ma Swieqi biex irreġistraw 3 rebħiet mill-ewwel erba 'logħbiet propulsjoni tagħhom li telawhom fit-tieni post fil-kampjonat mill-aħħar t'Ottubru. Madankollu, korrimenti serji u s-sospensjonijiet kienu flimkien mal-mixja ħażina li rat il-klabb jitilfu 3 logħbiet li jiżżerżqu l'isfel fil-kampjonjonat. Madankollu, xi tibdiliet saru lill-iskwadra u l-perjodu tal-Milied irriżulta aktar li jissodisfa kif Swieqi rebħu in-Noel Muscat Cup kontra Pembroke (3-1) u kienu żvinturati li jitilfu t-Tazza Strickland 2-4 bil-penalties kontra l-Imtarfa.
Swieqi United spiċċaw l-istaġun 2010-11 fis-6 post (minn 11) b'25 punt.
Fl-aħħar tal-istaġun, Edward Vella kien għalaq unur "Il-Plejer tal-Klabb tas-sena", bil-gowler Ryan Marmara "L-iktar plejer li impruvja tas-sena, Il-Kaptan John Debono li rebaħ il-"Plejer Parteċipanti tas-Sena" filwaqt li Christopher Dalli rebaħ "L-iktar Plejer dedikat tal-istaġun"
2011-2012
Swieqi United bdew l-istaġun 2011-12 ma kowċ ġdid - Roland Sollars li irriżenja mill-klabb tas-Sirens. Swieqi għamlu xi bidliet kbar għat-tim u ġabu plejers żgħażagħ li ħafna minnhom ġew b'self minn Melita FC. It-tim ġie eliminat mit-tim Għawdxi Xewkija Tigers ċampjins fl-ewwel rawnd ta 'l-FA Trophy li Swieqi tilfu 0-5.
Il-kampanja tal-kampjonat kienet bdiet permezz ta 'tlugħ kontra Fgura (2-2), qabel ma tilfu ma Għaxaq u Santa Luċija. Wara dan, Swieqi imbarkaw fuq il-mixja pożittiva kontra Xgħajra u Mġarr. Il-waqgħa fil-fortuni mbagħad segwit, għalkemm Swieqi rreġistraw xi riżultati pożittivi matul l-istaġun bħal rebħa 3-1 kontra Għaxaq, ir-rebħa 6-2 kontra Kalkara u 0-0 kontra r-rebbieħa eventwali Pembroke. Swieqi spiċċaw l-istaġun fid-9 post b'29 punt.
Steven Diacono (b'self minn Melita FC) rebaħ "Il-Premju tal-Plejer tal-iStaġun"
Gerijiet
Il-Gerijiet tas-Swieqi jikkonsistu kulur oranġjo, b'xorts iswed u kalzetti oranġjo filwaqt li l-istrixxa tikkonsisti minn flok griż b'xorts u kalzetti suwed. It-tieni ger huwa fil-kulur griż. It-tielet huwa wkoll kultant użat u dan jikkonsisti minn flok aħmar. Il-gerijiet tas-Swieqi huma manifatturati minn Sportika SA.
Renju (bijoloġija)
Fil-bijoloġija, renju huwa takson li qiegħed fil-quċċata (jew kważi) tal-iskema fil-klassifikazzjoni xjentifika tal-organiżmi (għax fl-iskemi moderni, id-dominju qiegħed jiġi wżat bħala l-ogħla taksa). Ir-renji jinqasmu fi gruppi iżgħar, l-hekk imsejħa fajlum (fiż-żooloġija) jew diviżjoni (fil-botanika), għalkemm qabel dan, renju jista' jinqasam f'sottorenju, f'fergħa jew f'infrarenju, biss dawn m'humiex livelli obbligatorji.
Carolus Linnaeus fl-ewwel pubblikazzjoni tas-Systema Naturae fl-1735, kellu skema ta' klassifikazzjoni b'żewġ Renji ta' organiżmi ħajjin, Animalia għal annimali u Vegetabilia għal pjanti (Linnaeus inkluda wkoll il-minerali, fir-renju Mineralia). Barra minn hekk, Linnaeus qasam ir-renju fi klassijiet u dawn tal-aħħar ġew miġbura f'fajla għal annimali u f'diviżjonijiet għal pjanti.
Skemi ta' klassifikazzjonijiet użati matul iż-żminijiet
Kun af li l-ekwivalenzi f'din it-tabella mhumiex eżatti. Pereżempju, Haeckel poġġa lill-algi ħomor (fil-klassifika ta' Haeckel Florideae u fil-klassifiki moderni Florideophyceae) u l-algi blu-ħodor (fil-klassifika ta' Haeckel Archephyta u fil-klassifiki moderni Cyanobacteria) fir-renju Plantae, filwaqt li fl-iskemi ta' klassifika moderna huma kkunsidrati bħala membri tar-renji Protista u Bacteria rispettivament. Madanakollu, għalkemm hemm xi nuqqasijiet fl-ekwivalenzi, din hija tabella semplifikata utli xorta waħda.
Ellis Park Stadium
Ellis Park Stadium, illum magħruf aktar bħala Coca-Cola Park minħabba l-isponsorizzazzjoni, huwa stadju li jinsab ġewwa Johannesburg, fl-Afrika t'Isfel. Mibni fl-1928, dawn huwa wieħed mill-ikbar stadji fl-Afrika t'Isfel. Dan l-impjant huwa l-aktar famuż minħabba li ġewwa fih ospita l-finali tar-rugby tal-1995, li rat lill-Afrika t'Isfel tegħleb lil New Zealand u ssir ċampjin mondjali.
Teatru Antik ta’ Epidaurus
daqsminuri|313x313px|It-Teatru Antik ta’ Epidaurus It-Teatru Antik ta’ Epidaurus huwa teatru fil-belt Griega ta’ Epidaurus, li jinsab fin-naħa tax-Xlokk tas-santwarju ddedikat lill-alla Grieg antik tal-mediċina, Asclepius. It-teatru nbena fuq in-naħa tal-Punent tal-muntanja Cynortion, ħdejn ir-raħal modern ta’ Lygourio, u jagħmel parti mill-Muniċipalità ta’ Epidaurus. It-teatru huwa meqjus bħala l-iktar teatru Grieg antik perfett fir-rigward tal-akustika u l-estetika. Is-Santwarju ta’ Asclepius, inkluż it-Teatru Antik ta’ Epidaurus, tniżżel bħala Sit ta’ Wirt Dinji tal-UNESCO fl-1988.
Ellis Park Stadium
Storja
Il-bini ta' Ellis Park beda fl-1972 sabiex jospita l-logħbiet tat-tim tar-rugby ta' Golden Lions. Dan ġie msemmi wara JD Ellis, kunsillier ta' Johannesburg, li oriġinarjament kien proġett li jirreserva art ta' iktar minn ħames ettari. F'Ġunju 1928, il-grawnd kien lest għal partita ta' prova bejn l-Afrika t'Isfel u New Zealand. Bejn l-1947 u l-1957, l-iskop prinċipali tal-grawnd kien dak li jilqa' fih logħob tar-rugby u tal-krikit.
Fi tmiem is-snin sebgħin, l-impjant ġie modernizzat. L-istadju l-ġdid, inawgurat fl-1982, kellu jesa' 60,000 ruħ. Fl-1995, dan ospita numru ta' logħbiet mit-Tazza tad-Dinja tar-Rugby u kif ukoll il-finali mirbuħa mis-Sud-Afrikani fuq it-tim tal-All Blacks.
Teatru Antik ta’ Epidaurus
Storja
xellug|daqsminuri|304x304px|Ritratt storiku tat-Teatru Antik ta’ Epidaurus Skont Pausanias, it-teatru antik inbena fl-aħħar tas-seklu 4 Q.K. mill-arkitett Polykleitos iż-Żgħir. Pausanias ifaħħar lit-teatru għas-simetrija u għas-sbuħija tiegħu. B’kapaċità massima ta’ 13,000 sa 14,000 spettatur, it-teatru ospita avvenimenti mużikali, avvenimenti tal-kant u logħob drammatiku li kienu inklużi fil-qima ta’ Asclepius. It-Teatru Antik ta’ Epidaurus intuża wkoll bħala mezz ta’ fejqan tal-pazjenti, peress li kien hemm it-twemmin li l-osservazzjoni ta’ spettakli drammatiċi kellha effetti pożittivi fuq is-saħħa mentali u fiżika.
Ellis Park Stadium
Storja
Fl-1999 saret partita ta' ħbiberija tal-futbol bejn tim magħżul ta' Afrikani u selezzjoni mondjali sabiex isellmu t-tluq ta' Nelson Mandela minn President tal-Afrika t'Isfel. Fil-11 ta' April, 2001, waħda mill-ikbar traġedji sportivi ħadet post f'Ellis Park meta 40 ruħ spiċċaw mejta fil-konfront bejn Orlando Pirates u Kaizer Chiefs.
Fl-2009, Ellis Park żamm fih il-finali tat-Tazza tal-Konfederazzjonijiet bejn l-Istati Uniti u l-Brażil. Huwa ġie magħżul fost għaxar impjanti sabiex fihom jintlagħbu l-logħbiet mit-Tazza tad-Dinja tal-Futbol 2010.
Teatru Antik ta’ Epidaurus
Storja
Illum il-ġurnata, il-monument jattira għadd kbir ta’ viżitaturi Griegi u barranin u jintuża għar-rappreżentazzjoni ta’ drammi teatrali tal-qedem. L-ewwel spettaklu modern li twettaq fit-teatru kienet it-traġedja ta’ Sofokle msejħa Electra. L-ispettaklu sar fl-1938, taħt id-direzzjoni ta’ Dimitris Rontiris, u fost l-atturi ewlenin kien hemm Katina Paxinou u Eleni Papadaki.
L-ispettakli waqfu ħesrem minħabba t-Tieni Gwerra Dinjija. L-ispettakli teatrali, fil-qafas ta’ festival organizzat, reġgħu bdew fl-1954. Fl-1955 ġew stabbiliti bħala avveniment annwali għall-preżentazzjoni ta’ drammi teatrali tal-qedem. Il-Festival ta’ Epidaurus għadu jsir kull sena matul ix-xhur tas-sajf.
It-teatru ntuża b’mod sporadiku biex jospita avvenimenti mużikali kbar. Fil-qafas tal-Festival ta’ Epidaurus, dehru atturi Griegi u barranin magħrufa, fosthom is-sopran Griega Maria Callas f’Norma fl-1960 u f’Médée fl-1961.
Deskrizzjoni
Il-monument għandu l-istruttura tripartitika karatteristika ta’ teatru Ellenistiku b’theatron, orkestra u skene. Fi Żmien ir-Rumani, it-teatru (għall-kuntrarju ta’ ħafna teatri Griegi) ma saritlu l-ebda modifika.
L-awditorju huwa maqsum vertikalment f’żewġ partijiet mhux ugwali, il-vojt jew it-teatru t’isfel u t-teatru ta’ fuq jew l-epiteatru. Iż-żewġ sottosezzjonijiet huma separati minn kuritur orizzontali biex jippermetti l-moviment tal-ispettaturi (wiesa’ 1.82 metru), magħruf bħala l-freġju. Il-parti t’isfel tal-awditorju hija maqsuma fi 12-il sezzjoni, filwaqt li l-parti ta’ fuq hija maqsuma fi 22 sezzjoni. Ir-ringieli t’isfel tal-awditorji ta’ fuq u t’isfel għandhom spazju ta’ presidenza, jiġifieri postijiet riżervati għal nies importanti. Id-disinn tal-awditorju huwa uniku u huwa bbażat fuq tliet ċentri tal-immarkar. Minħabba dan id-disinn speċjali, l-arkitetti kisbu kemm akustika ottimali kif ukoll fetħa aħjar biex l-udjenza tkun tista’ tara l-ispettaklu aħjar. xellug|daqsminuri|316x316px|L-istadium ta’ Epidaurus L-orkestra ċirkolari, b’dijametru ta’ 20 metru, tikkostitwixxi ċ-ċentru tat-teatru. Fiċ-ċentru hemm thymele, bażi ċirkolari tal-ġebel jew il-bażi ta’ artal. Taħt l-art, mad-dawra tal-orkestra, hemm sistema speċjali ta’ pajpijiet tad-drenaġġ b’wisa’ ta’ 1.99 metru, imsejħa l-euripos. L-euripos kienet mgħottija minn mogħdija ċirkolari tal-ġebel.
Fuq in-naħa opposta tal-awditorju u wara l-orkestra, hemm il-bini tal-palk tat-teatru (skene), li nbena f’żewġ fażijiet: l-ewwel fażi tal-kostruzzjoni x’aktarx li bdiet lejn l-aħħar tas-seklu 4 Q.K. u t-tieni fażi tal-kostruzzjoni x’aktarx li seħħet fin-nofs tas-seklu 2 Q.K. Il-format tal-iskene (li ġie parzjalment ippreservat) x’aktarx li jmur lura għall-perjodu Ellenistiku u kien jikkonsisti minn bini ta’ palk fuq żewġ sulari u minn proscenium quddiem il-palk. Kien hemm kolonnat quddiem il-proscenium u fuq iż-żewġ naħat tiegħu kienu jibqgħu ħerġin kemxejn iż-żewġ sezzjonijiet ta’ wara l-kwinti. Fil-Lvant u fil-Punent taż-żewġ sezzjonijiet ta’ wara l-kwinti kien hemm żewġ kmamar rettangolari żgħar għall-ħtiġijiet tal-artisti tal-ispettakli. Żewġ rampi jagħtu għas-saqaf tal-proscenium, magħruf bħala l-logeion, fejn l-atturi kienu jwettqu l-ispettakli. Fl-aħħar nett, it-teatru kellu żewġ daħliet jew bibien tal-aċċess li ġew irrestawrati.
Skavi
L-ewwel skavi sistematiċi tat-teatru bdew fl-1881 mis-Soċjetà Arkeoloġika, taħt id-direzzjoni tal-arkeologu Panayis Kavvadias, u t-teatru baqa’ ppreservat f’kundizzjoni tajba ħafna bis-saħħa tar-restawr li twettaq minn P. Kavvadias (fl-1907), minn A. Orlandos (mill-1954 sal-1963) u mill-Kumitat tal-Preservazzjoni tal-Monumenti ta’ Epidaurus (mill-1988 sal-2016). Permezz tax-xogħol li sar, it-teatru ġie rkuprat – minbarra l-bini tal-palk – kważi kompletament fil-forma oriġinali tiegħu.
Sit ta’ Wirt Dinji
daqsminuri|332x332px|Fdalijiet oħra ta’ Epidaurus Is-Santwarju ta’ Asclepius, inkluż it-Teatru Antik ta’ Epidaurus, ġie ddeżinjat bħala Sit ta’ Wirt Dinji tal-UNESCO fl-1988.
Il-valur universali straordinarju tas-sit ġie rrikonoxxut abbażi ta’ ħames kriterji tal-għażla tal-UNESCO: il-kriterju (i) “Rappreżentazzjoni ta’ kapulavur frott il-kreattività tal-bniedem”; il-kriterju (ii) “Wirja ta’ skambju importanti ta’ valuri umani, tul perjodu ta’ żmien jew fi ħdan żona kulturali fid-dinja, dwar l-iżviluppi fl-arkitettura jew it-teknoloġija, l-arti monumentali, l-ippjanar tal-bliet jew id-disinn tal-pajsaġġ”; il-kriterju (iii) “Xhieda unika jew minn tal-inqas eċċezzjonali ta’ tradizzjoni kulturali jew ta’ ċivilizzazzjoni li għadha ħajja jew li għebet”; il-kriterju (iv) “Eżempju straordinarju ta’ tip ta’ bini, ta’ grupp ta’ siti jew ta’ pajsaġġ arkitettoniku jew teknoloġiku li joħroġ fid-dieher stadju/i sinifikanti fl-istorja tal-bniedem”; u l-kriterju (vi) “Assoċjazzjoni diretta jew tanġibbli ma’ avvenimenti jew ma’ tradizzjonijiet ħajjin, ma’ ideat jew ma’ twemmin, jew ma’ xogħlijiet artistiċi jew letterarji ta’ valur universali straordinarju”.
Imperu Brittaniku
L-Imperu Brittaniku kien l-ewwel potenza mondjali kif ukoll l-ikbar imperu fl-istorja tad-dinja. Dan l-imperu kien il-prodott ta' sekli ta' kolonjaliżmu minn pajjiżi Ewropej, l-iktar prominenti fosthom kienu Spanja, il-Portugall, il-Pajjiżi Baxxi, Franza u l-Gran Brittanja. Sal-1921 l-Imperu Brittaniku kien jikkontrolla madwar 458 miljun ruħ — bejn wieħed u ieħor kwart tal-popolazzjoni mondjali — u kien jikkomprendi 13 miljun mil kwadru (iktar minn 33 miljun km²), kważi terz tal-art kollha tad-dinja. Anki jekk mis-snin sittin 'l hawn dan l-imperu żżarma, għad fadal influwenza qawwija fuq bosta pajjiżi u f'ħafna sferi, bħal prattiki ekonomiċi, ġuridiċi u sistemi ta' gvern, it-tixrid ta' ħafna sports tipiċi ingliżi (bħall-futbol) kif ukoll it-tixrid tal-Lingwa Ingliża.
Opossum irqiq ta' Tschudi
L-Opossum irqiq ta' Tschudi jew Opossum irqiq ta' l-Andes, magħruf xjentifikament bħala Marmosops impavidus, huwa mammiferu marsupjal, tal-familja Didelphidae (didelfidu), fl-ordni Didelphimorphia (didelfimorfju) u huwa wieħed mill-opossumi irqaq, nativ tal-kontinent ta' l-Amerika ta' isfel. Dan l-opossum irqiq ta' abitudni arborja jew annimal li jħobb jgħix fis-siġar, għalkemm jinsab f' ħanfa tipi ta' ambjenti naturali f' elevazjonijiet varji, ġeneralment jippreferi jgħix f' abitat ta' foresti tal-muntanji jew ta' elevazjoni għolja, kemm subtropikali kif ukoll tropikali umdi.
Dieta
L-Opossum irqiq ta' Tschudi huwa annimal omnivoru u d-dieta prinċipali tikkonsisti minn frott, insetti u annimali invertebrati żgħar oħra.
Distribuzjoni
Marmosops impavidus għandu distribuzjoni fil-kontinent ta' l-Amerika t'isfel u huwa speċi mifruxa mal-Bolivja, Brażil, Ekwador, Kolombja, Panama, Paragwaj, Peru u Venezwela.
Opossum irqiq ta' Bishop
L-Opossum irqiq ta' Bishop, magħruf xjentifikament bħala Marmosops bishopi, huwa mammiferu marsupjal tal-familja Didelphidae, fl-ordni Didelphimorphia u huwa wieħed mill-opossumi irqaq, nattiv tal-kontinent tal-Amerika t'Isfel. Marmosops parvidens bishopi huwa sinonimu jew l-istess bħal u jirreferi għal dan l-ispeċi. Dan l-opossum irqiq arborju ġeneralment jippreferi jgħix f'abitat ta' foresti tax-xita kemm tal-artijiet baxxi kif ukoll tal-muntanji. Minħabba li huwa annimal omnivoru, id-dieta prinċipali tikkonsisti minn frott u insetti.
Distribuzzjoni
Marmosops bishopi instab l-ewwel darba madwar 264 kilometri fit-Tramuntana ta' Xavantina (12º51'S, 51º46'W), f'Serra do Roncador, fl-istat ta' Mato Grosso, il-Brażil. Dan l-opossum irqiq għandu distribuzjoni fil-kontinent tal-Amerika t'Isfel u huwa speċi mifruxa mal-foresti tal-muntanji fil-Bolivja u l-Brażil.
Klassifikazzjoni
Marmosops pinheiroi, Marmosops bishopi u Marmosops juninensis għal żmien twil kienu meqjusin bħala sottospeċi u b'hekk jirrapreżentaw l-istess speċi Marmosops parvidens, sakemm ġie skopert li M. pinheiroi u M. parvidens jgħixu simpatrikament (flimkien fl-istess lokalità) fil-Gujana Franċiża.
Opossum irqiq ta' rasu dejqa
L-Opossum irqiq ta' rasu dejqa jew Opossum irqiq ta' wiċċu rqiq, magħruf xjentifikament bħala Marmosops cracens, huwa mammiferu marsupjal, tal-familja Didelphidae (didelfidu), fl-ordni Didelphimorphia (didelfimorfju) u huwa wieħed mill-opossumi irqaq nattiv tal-kontinent tal-Amerika t'Isfel.
Dan l-opossum irqiq arborju (tas-siġar) ġeneralment jippreferi jgħix f' abitat ta' foresti tropikali tax-xita kemm ta' l-artijiet baxxi kif ukoll tal-muntanji.
Dieta
L-Opossum irqiq ta' rasu dejqa huwa annimal omnivoru u d-dieta prinċipali tikkonsisti minn frott, insetti u annimali invertebrati żgħar oħra.
Distribuzzjoni
Dan l-opossum irqiq tal-kontinent tal-Amerika t'Isfel jinsab jgħix f'lokalità waħda biss u għandu distribuzzjoni ristretta ħafna fil-Majjistral tal-Veneżwela u huwa speċi endemika ta' dan il-pajjiż. Marmosops cracens instab l-ewwel darba viċin La Pastora (11°12'N, 68°37'W) fl-istat ta' Falcón, fil-Veneżwela.
Phoebus Delivorias
Phoebus Delivorias (Φοίβος Δεληβοριάς), 29 ta' Settembru 1973, huwa mużiċist rock, kantant u kompożitur Grieg minn Kallithea, Attica.
Karriera
Fl-1988, meta kellu biss 15-il sena, ta kasett lil Manos Xatzidakis mimli diski li kien kiteb li wara sena irriżulta fl-ewwel album tiegħu "Η παρέλαση" f'Novembru tal-1989. Ħareġ it-tieni album tiegħu "Η ζωή μόνο ετσι ειν' ωραία" fl-Lulju tal-1995, ħafna snin wara l-ewwel album tiegħu. Fl-istess sena, ħa sehem għall-ewwel darba f'prestazzjoni mużikali dirett flimkien ma' Dionysis Savvopoulos. Fl-1998, ħareġ it-tielet album "Χάλια". Fis-sajf tal-2003, ħareġ ir-raba' album "Ο καθρέφτης". Fl-2008, ħareġ il-ħames album "Οι απίθανοι περιπέτειες". Sentejn wara, ħareġ is-sitt album "Ο Αόρατος Άνθρωπος".
Kunċerti
Kunċerti riċenti jinkludu il-Fuzz Club f'Ateni fit-22 ta' Diċembru 2010. , The Lithografio f'Patras fl-20 ta' Jannar 2011, u Γαία Live fil-11 ta' Marzu 2010 f'Salonika.
Diskografija
Foivos Delivorias ħareġ dawn l-albums:
Giovanni Papini
Giovanni Papini (twieled fid-9 ta’ Jannar 1881 – miet fit-8 ta’ Lulju 1956) kien ġurnalista, saġġista, rumanzier, kittieb tal-istejjer qosra, poeta, kritiku letterarju u filosfu Taljan. Huwa kien figura letterarja kontroversjali tal-bidu u ta’ nofs is-seklu 20. Huwa kien l-ewwel rappreżentant u promotur tal-pragmatiżmu Taljan, u l-iktar wieħed entużjast. Papini kien ammirat għall-istil tal-kitba tiegħu u huwa kemm-il darba daħal f’polemiki jaħarqu. Huwa kien involut fil-movimenti avant-garde bħall-Futuriżmu u l-Post-Dekadentiżmu, kien jgħaddi minn pożizzjoni politika u filosofika għall-oħra, qatt ma kien sodisfatt u ma kellux kwiet f’ġismu: huwa kkonverta mill-antikleriżmu u l-ateiżmu għall-Kattoliċiżmu, u għadda mill-intervenzjoniżmu konvint – qabel l-1915 – għall-avversjoni għall-gwerra. Fis-snin 30 tas-seklu 20, wara li għadda mill-individwaliżmu għall-konservattiviżmu, finalment sar faxxista, filwaqt li baqa’ jħaddan avversjoni għan-Nażiżmu.
Bħala wieħed mill-fundaturi tal-ġurnali Leonardo (1903) u Lacerba (1913), huwa kien iqis il-letteratura bħala “azzjoni” u lill-kitbiet tiegħu tahom ton irriverenti u ta’ prietka. Għalkemm kien awtodidatta, huwa kien editur u kittieb ikonoklastiku influwenti, b’rwol minn ta’ quddiem fil-Futuriżmu Taljan u l-movimenti letterarji bikrin taż-żgħażagħ. Meta kien jaħdem f’Firenze, huwa pparteċipa b’mod attiv fil-movimenti letterarja filosofiċi u politiċi barranin bħall-intuwitiżmu Franċiż ta’ Bergson u l-pragmatiżmu Anglo-Amerikan ta’ Peirce u James. Huwa ppromwova l-iżvilupp tal-kultura u l-ħajja Taljana bi tnissil individwalistiku u oniriku tal-ħajja u tal-arti. Barra minn hekk, kien jitkellem favur it-twemmin reliġjuż tal-Kattoliċiżmu Ruman.
Is-suċċess letterarju ta’ Papini beda b’Il Crepuscolo dei Filosofi (L-Għabex tal-Filosfi), ippubblikat fl-1906, u l-pubblikazzjoni tiegħu tal-1913 tar-rumanz awtobijografiku Un Uomo Finito (Raġel Spiċċut).
Minħabba l-għażliet ideoloġiċi tiegħu, ix-xogħol ta’ Papini kważi ntesa wara mewtu, għalkemm iktar ’il quddiem ġie evalwat mill-ġdid u reġa’ ġie apprezzat: fl-1975, il-kittieb Arġentin Jorge Luis Borges sostna li Papini kien awtur “li ma kienx jistħoqqlu jiġi minsi”.
Ħajja bikrija
xellug|daqsminuri|Id-dar f’Firenze fejn kien joqgħod Papini Papini twieled f’Firenze bħala iben bejjiegħ mudest tal-għamara (u eks membru tal-Qomos Ħomor ta’ Giuseppe Garibaldi) minn Borgo degli Albizi, Papini ġie mgħammed bil-moħbi minn ommu biex tevita l-antikleriżmu aggressiv ta’ missieru. Huwa kien awtodidatta kważi għalkollox, qatt ma ngħata lawrija universitarja uffiċjali, u l-ogħla livell ta’ edukazzjoni tiegħu kien ċertifikat tat-tagħlim. Papini kellu tfulija rustika u ta’ solitudni. Huwa kellu avversjoni qawwija għal kull twemmin, għall-knejjes kollha, kif ukoll għal kwalunkwe forma ta’ servitù (li huwa kin iqis li kienet kollegata mar-reliġjon); huwa ssaħħar bl-idea li jikteb enċiklopedija fejn il-kulturi kollha setgħu jinġabru flimkien fil-qosor.
Huwa tħarreġ fl-Istituto di Studi Superiori (1900-1902), għallem għal sena fl-iskola Anglo-Taljana u mbagħad kien il-librar tal-Mużew tal-Antropoloġija mill-1902 sal-1904. Il-ħajja letterarja attirat lil Papini, li fl-1903 waqqaf ir-rivista Il Leonardo, li għaliha kkontribwixxa b’artikli bil-psewdonimu ta’ "Gian Falco". Fost il-kollaboraturi tiegħu kien hemm Giuseppe Prezzolini, Borgese, Vailati, Costetti u Calderoni. Permezz ta’ din ir-rivista, Papini u l-kontributuri tiegħu introduċew fl-Italja ħassieba importanti bħal Kierkegaard, Peirce, Nietzsche, Santayana u Poincaré. Iktar ’il quddiem huwa ngħaqad mal-persunal ta’ Il Regno, pubblikazzjoni nazzjonalista mmexxija minn Enrico Corradini, li fforma l-Associazione Nazionalistica Italiana, biex tappoġġa l-espansjoniżmu kolonjali tal-pajjiż.
Papini ltaqa’ ma’ William James u Henri Bergson, li influwenzaw ferm ix-xogħlijiet bikrin tiegħu. Huwa beda jippubblika stejjer qosra u saġġi: fl-1906 "Il Tragico Quotidiano" (Il-Ħajja Traġika ta’ Kuljum), fl-1907 "Il Pilota Cieco" (Il-Bdot Għami) u "Il Crepuscolo dei Filosofi" (L-Għabex tal-Filosfi). Dan tal-aħħar ħoloq polemika ma’ figuri intellettwali stabbiliti u diversi, fosthom Immanuel Kant, Georg Wilhelm Friedrich Hegel, Auguste Comte, Herbert Spencer, Arthur Schopenhauer, u Friedrich Nietzsche.
Papini pproklama l-mewt tal-filosofija u tiġrif tal-ħsieb innifsu. Għal żmien qasir kien midħla tal-Futuriżmu u forom vjolenti u liberatorji oħra tal-Moderniżmu.
Fl-1907 Papini żżewweġ lil Giacinta Giovagnoli u l-koppja kellha żewġt ibniet, Viola u Gioconda.
Qabel u matul l-Ewwel Gwerra Dinjija
daqsminuri|Tpinġija ta’ Papini magħmula minn [[Julius Zirinsky]] Qabel ma ħalla r-rivista Il Leonardo fl-1907, Giovanni Papini waqqaf diversi rivisti oħra. L-ewwel ippubblika La Voce fl-1908, imbagħad L'Anima flimkien ma’ Giovanni Amendola u Prezzolini. Fl-1913 (eżatt qabel ma l-Italja daħlet fl-Ewwel Gwerra Dinjija) huwa beda Lacerba (1913-1915). Għal tliet snin Papini kien korrispondent għall-Mercure de France u iktar ’il quddiem kien kritiku letterarju għal La Nazione. Għall-ħabta tal-1918 huwa ħoloq rivista oħra, La Vraie Italie, flimkien ma’ Ardengo Soffici.
Huwa kiteb ukoll kotba oħra. Il-ktieb tiegħu Parole e Sangue (Kliem u Demm) wera l-ateiżmu fundamentali tiegħu dak iż-żmien. Barra minn hekk, Papini prova joħloq skandlu billi jispekula li Ġesù u Ġwanni l-Appostlu kellhom relazzjoni omosesswali. Fl-1912 huwa ppubblika l-iktar xogħol magħruf tiegħu, l-awtobijografija Un Uomo Finito (Raġel Spiċċut).